
48 DR.30.09.13 

 
hanya 30% disumbangkan oleh kumpulan isi rumah yang berpendapatan kurang daripada 
RM3,000 sebulan. Ini adalah dapatan kajian secara purata pada tahun 2009/2010 oleh 
Jabatan Perangkaan Malaysia yang dipanggil sebagai Household Expenditure Survey, 
dengan izin, Penyiasatan Perbelanjaan Isi Rumah 2009/2010. Ini yang dipertikaikan Yang 
Berhormat Pokok Sena apabila saya menyebut bahawa purata perbelanjaan ke atas petrol 
isu rumah yang berpendapatan kurang RM3,000 sebulan ialah RM132 berbanding RM375 
sebulan oleh isi rumah yang berpendapatan lebih RM5,000. Ini adalah daripada Household 
Expenditure Survey 2009/2010 lima tahun sekali. Angka terkini belum dibuat kajian. 

Seterusnya kajian oleh Tabung Kewangan Antarabangsa pula mendapati di 
seluruh dunia manfaat subsidi petrol kepada rakyat mengikut pendapatan isi rumah adalah 
sangat regresif. Lebih 80% daripada manfaat subsidi petrol dalam dunia dinikmati golongan 
40% isi rumah berpendapatan tinggi. Manakala bagi diesel dan gas petroleum cecair, 65% 
dan 70% daripada manfaat subsidi dinikmati golongan 40% isi rumah berpendapatan tinggi. 
Pada mula-mula yang saya baca tadi Household Expenditure Survey yang dimomok-
momokkan oleh Yang Berhormat Pokok Sena. Kedua yang saya baca tadi ialah kajian oleh 
Tabung Kewangan Antarabangsa. Saya bukan mereka-reka angka ini. 

Oleh kerana itu, menyedari hakikat tersebut kerajaan mengambil inisiatif untuk 
melaksanakan rasionalisasi subsidi. Mengalih secara berperingkat kaedah pemberian 
subsidi daripada subsidi pukal yang membawa banyak ketirisan kepada subsidi yang 
bersasar, well targeted, dengan izin. Di bawah prinsip ini, pemberian akan tetap diteruskan 
tetapi akan diberi hanya kepada kelompok yang benar-benar memerlukan. Yang Berhormat 
Merbokkah atau siapakah?... Silakan. 

Tuan Pengerusi [Datuk Ronald Kiandee]: Ya Yang Berhormat Merbok. 

Prof. Dr. Ismail bin Daut [Merbok]: Terima kasih Tuan Pengerusi. Saya rasa 

sudah sampai masanya harga minyak dinaikkan ataupun subsidi minyak dikurangkan. 
Memandangkan harga minyak di negara jiran kita seperti Thailand, Indonesia dan 
Singapura terus naik. Kenaikan ini meninggalkan jurang yang lebar, maksudnya jika harga 
kita terlalu rendah akan menggalakkan kegiatan penyeludupan. Jadi pihak kementerian 
memanglah ditegur oleh pihak pembangkang menyatakan bahawa kementerian tidak 
mengambil inisiatif untuk mengurangkan penyeludupan ataupun mencegah penyeludupan. 
Jadi saya rasa untuk mengelakkan penyeludupan ini, kenaikan harga minyak yang rasional 
perlulah diadakan pada masa dan tepat pada masanya. Sekian. 

Datuk Haji Ahmad bin Haji Maslan: Terima kasih Yang Berhormat Merbok untuk 

ingatan kita sekali lagi bahawa harga diesel di Malaysia RM2, harga diesel bersubsidi RM2. 
Di Thailand - RM3.06; Singapura - RM4.32; Indonesia - RM3.43; Filipina - RM4.32. 
Kemudian harga RON 95 bersubsidi di Malaysia RM2.10, sepatutnya RM2.73; di Thailand – 
RM4.74; Singapura – RM5.56; Indonesia – RM3.05; Filipina – RM5.44. Itu adalah harga-
harga negara jiran. Itulah antara punca kenapa penyeludupan masih berlaku. Walaupun kita 
berusaha sedaya upaya untuk mengurangkan penyeludupan, masih lagi berlaku. Bukan 
hanya penyeludupan luaran tetapi ia juga berlaku ketirisan dalaman yang mana subsidi 
dijual kepada pihak industri. Sepatutnya pihak industri petrol dan diesel subsidi, mereka 
tidak layak. 

Kemudian Yang Berhormat Batu Gajah bertanya, apakah benchmark yang 
mengatakan negara tidak berada dalam krisis sedangkan perbelanjaan negara sentiasa 
berada dalam defisit. Sesebuah negara akan berada dalam krisis apabila negara itu 
mencatatkan pertumbuhan KDNK negatif bagi dua suku berturut-turut. Itu dia, itu tafsiran 
antarabangsa. Namun begitu, Malaysia telah mencatatkan kadar pertumbuhan positif dan 
menggalakkan dalam tempoh suku kedua tahun ini iaitu pada kadar 4.3% dan suku 
pertama sebanyak 4.1% meskipun negara berhadapan dengan persekitaran luar yang kian 
mencabar. Sementara itu sehingga Jun 2013, kadar pengangguran mencatatkan pada 
kadar 3.1% atau dengan lain perkataan full employment level. 

Pada 13 September 2013, kedudukan rizab antarabangsa berjumlah RM429.2 
bilion atau USD135.1 bilion. Paras ini mencukupi bagi membiayai 9.3 bulan import 
tertangguh dan 3.8 kali hutang luar jangka pendek. Itu mengenai krisis apakah yang 
dimaksudkan krisis ekonomi dan negara kita langsung tiada kaitan dengan krisis ekonomi 
yang disebut oleh pembangkang. 



hanya 30% disumbangkan oleh kumpulan isi rumah yang berpendapatan kurang daripada RM3,000 sebulan. Ini adalah dapatan kajian secara purata pada tahun 2009/2010 oleh Jabatan Perangkaan Malaysia yang dipanggil sebagai Household Expenditure Survey, dengan izin, Penyiasatan Perbelanjaan Isi Rumah 2009/2010. Ini yang dipertikaikan Yang Berhormat Pokok Sena apabila saya menyebut bahawa purata perbelanjaan ke atas petrol isu rumah yang berpendapatan kurang RM3,000 sebulan ialah RM132 berbanding RM375 sebulan oleh isi rumah yang berpendapatan lebih RM5,000. Ini adalah daripada Household Expenditure Survey 2009/2010 lima tahun sekali. Angka terkini belum dibuat kajian. Seterusnya kajian oleh Tabung Kewangan Antarabangsa pula mendapati di seluruh dunia manfaat subsidi petrol kepada rakyat mengikut pendapatan isi rumah adalah sangat regresif. Lebih 80% daripada manfaat subsidi petrol dalam dunia dinikmati golongan 40% isi rumah berpendapatan tinggi. Manakala bagi diesel dan gas petroleum cecair, 65% dan 70% daripada manfaat subsidi dinikmati golongan 40% isi rumah berpendapatan tinggi. Pada mula-mula yang saya baca tadi Household Expenditure Survey yang dimomok- momokkan oleh Yang Berhormat Pokok Sena. Kedua yang saya baca tadi ialah kajian oleh Tabung Kewangan Antarabangsa. Saya bukan mereka-reka angka ini. Oleh kerana itu, menyedari hakikat tersebut kerajaan mengambil inisiatif untuk melaksanakan rasionalisasi subsidi. Mengalih secara berperingkat kaedah pemberian subsidi daripada subsidi pukal yang membawa banyak ketirisan kepada subsidi yang bersasar, well targeted, dengan izin. Di bawah prinsip ini, pemberian akan tetap diteruskan tetapi akan diberi hanya kepada kelompok yang benar-benar memerlukan. Yang Berhormat Merbokkah atau siapakah?... Silakan. Tuan Pengerusi [Datuk Ronald Kiandee]: Ya Yang Berhormat Merbok. Prof. Dr. Ismail bin Daut [Merbok]: Terima kasih Tuan Pengerusi. Saya rasa. sudah sampai masanya harga minyak dinaikkan ataupun subsidi minyak dikurangkan. Memandangkan harga minyak di negara jiran kita seperti Thailand, Indonesia dan Singapura terus naik. Kenaikan ini meninggalkan jurang yang lebar, maksudnya jika harga kita terlalu rendah akan menggalakkan kegiatan penyeludupan. Jadi pihak kementerian memanglah ditegur oleh pihak pembangkang menyatakan bahawa kementerian tidak mengambil inisiatif untuk mengurangkan penyeludupan ataupun mencegah penyeludupan. Jadi saya rasa untuk mengelakkan penyeludupan ini, kenaikan harga minyak yang rasional perlulah diadakan pada masa dan tepat pada masanya. Sekian. Datuk Haji Ahmad bin Haji Maslan: Terima kasih Yang Berhormat Merbok untuk. ingatan kita sekali lagi bahawa harga diesel di Malaysia RM2, harga diesel bersubsidi RM2. Di Thailand- RM3.06; Singapura- RM4.32; Indonesia- RM3.43; Filipina- RM4.32. Kemudian harga RON 95 bersubsidi di Malaysia RM2.10, sepatutnya RM2.73; di Thailand- RM4.74; Singapura- RM5.56; Indonesia- RM3.05; Filipina- RM5.44. Itu adalah harga- harga negara jiran. Itulah antara punca kenapa penyeludupan masih berlaku. Walaupun kita berusaha sedaya upaya untuk mengurangkan penyeludupan, masih lagi berlaku. Bukan hanya penyeludupan luaran tetapi ia juga berlaku ketirisan dalaman yang mana subsidi dijual kepada pihak industri. Sepatutnya pihak industri petrol dan diesel subsidi, mereka tidak layak. Kemudian Yang Berhormat Batu Gajah bertanya, apakah benchmark yang mengatakan negara tidak berada dalam krisis sedangkan perbelanjaan negara sentiasa berada dalam defisit. Sesebuah negara akan berada dalam krisis apabila negara itu mencatatkan pertumbuhan KDNK negatif bagi dua suku berturut-turut. Itu dia, itu tafsiran antarabangsa. Namun begitu, Malaysia telah mencatatkan kadar pertumbuhan positif dan menggalakkan dalam tempoh suku kedua tahun ini iaitu pada kadar 4.3% dan suku pertama sebanyak 4.1% meskipun negara berhadapan dengan persekitaran luar yang kian mencabar. Sementara itu sehingga Jun 2013, kadar pengangguran mencatatkan pada kadar 3.1% atau dengan lain perkataan full employment level. Pada 13 September 2013, kedudukan rizab antarabangsa berjumlah RM429.2 bilion atau USD135.1 bilion. Paras ini mencukupi bagi membiayai 9.3 bulan import tertangguh dan 3.8 kali hutang luar jangka pendek. Itu mengenai krisis apakah yang dimaksudkan krisis ekonomi dan negara kita langsung tiada kaitan dengan krisis ekonomi yang disebut oleh pembangkang.